open-index/open-wikipedia-markdown huggingface dataset:
Dogs of Berlin

Το ***Dogs of Berlin*** είναι γερμανική τηλεοπτική σειρά σε σκηνοθεσία του Κρίστιαν Άλφαρτ. Η πρώτη σεζόν προβλήθηκε στο Netflix στις 7 Δεκεμβρίου 2018.

## Πλοκή
Οι αστυνομικοί Ερόλ Μπιρκάν και Κουρτ Γκρίμερ διερευνούν τη δολοφονία του Γερμανότουρκου σταρ του ποδοσφαίρου, Ορκάν Έρντεμ. To γεγονός φέρνει το Βερολίνο σε μία κατάσταση αναβρασμού, καθώς η λίστα των πιθανών υπόπτων είναι μεγάλη: οι νεοναζί από το Μαρτσάν του Βερολίνου, η συμμορία της λιβανέζικης οικογένειας από την ίδια γειτονιά με τον ποδοσφαιριστή, οι Τούρκοι εθνικιστές που είναι θυμωμένοι με τον σούπερ σταρ που παίζει για τη Γερμανία αντί της Τουρκίας, οι οπαδοί του ποδοσφαίρου, η μαφία του Βερολίνου ή μήπως η αλυσίδα των αποδεικτικών στοιχείων οδηγεί ακόμη και στις υψηλότερες βαθμίδες; Προκειμένου να αποκαλυφθεί η αλήθεια, οι δύο αστυνομικοί πρέπει να αναμιχθούν με τον υπόκοσμο του Βερολίνου.

## Διανομή
*Φέλιξ Κράμερ ως Κουρτ Γκρίμερ
*Φαχρί Γιαρντίμ ως Ερόλ Μπιρκάν
*Καταρίνα Σίτλερ ως Πόλα Γκρίμερ
*Άννα-Μαρία Μούε ως Ζαμπίνε "Μπίνε" Λούνταρ
*Κάις Σέτι ως Καρίμ Ταρίκ-Αμίρ
*Σινάν Φαρχανγκμέρ ως Χακίμ Ταρίκ-Αμίρ
*Κάτριν Ζας ως Εύα Γκρίμερ
*Ζεμπάστιαν Τσίμλερ ως Ουλφ Γκρίμερ
*Ουρς Ρεχν ως Γκερτ Ζάιλερ

## Παραπομπές


Κατηγορία:Γερμανικές τηλεοπτικές σειρές
Κατηγορία:Τηλεοπτικές σειρές Netflix
Φεστιβάλ Δάσους Αρβανίτσας

Το **Φεστιβάλ Δάσους της Αρβανίτσας** είναι ένα ετήσιο τρίημερο μουσικό δρώμενο, που λαμβάνει χώρα σε μια δασική έκταση 5 χλμ. έξω από το χωριό Κυριάκι Βοιωτίας. Αποτελεί το μοναδικό τριήμερο φεστιβάλ ελληνικής μουσικής κοντά στην Αττική.  Διοργανωτής είναι ο Ελληνικός Ορειβατικός Σύνδεσμος Κυριακίου.

## Αρχή
To πρώτο φεστιβάλ διοργανώθηκε τον Αύγουστο του 2012 έχοντας στο πρόγραμμα του σημαντικά πρόσωπα του καλλιτεχνικού χώρου όπως οι Βασίλης Παπακωνσταντίνου, Αλκίνοος Ιωαννίδης, Λαυρέντης Μαχαιρίτσας, Μίλτος Πασχαλίδης και Γιάννης Αγγελάκας. Με το πέρασμα του χρόνου το φεστιβάλ έγινε πιο γνωστό με αποτέλεσμα να προσελκύει περισσότερο κόσμο. Στο φεστιβάλ του 2018 προσέλκυσε περίπου 12.000 άτομα. Καλλιτέχνες όπως οι Παύλος Παυλίδης, Υπόγεια Ρεύματα, Διάφανα Κρίνα, Σωκράτης Μάλαμας και Νατάσα Μποφίλιου έδωσαν το παρόν στις τρεις μέρες του φεστιβάλ.

## Παροχές
Μέσα στον χώρο το φεστιβάλ, υπάρχουν κάποιες βασικές παροχές. Συγκεκριμένα,

* Δωρεάν κατασκήνωση σε συγκεκριμένους χώρους με σκιά
* Μουσική σκηνή με οροφή (σε περίπτωση βροχής)
* Κυλικείο
* Μπαρ
* Ψησταριά
* Χημικές τουαλέτες
* Ντουζιέρες
* Ιατρείο πρώτων βοηθειών και ασθενοφόρο
* Ομάδα πυρόσβεσης
* Ομάδα της Ελληνικής Ένωσης Έρευνας και Διάσωσης

Επίσης στον χώρο του φεστιβάλ λειτουργεί και το cafe-restaurant «Αρβανίτσα».

## Κάμπινγκ
Στο φεστιβάλ συρρέει πλήθος κόσμου και του δίνεται η δυνατότητα για ελεύθερο camping. Με αυτόν τον τρόπο, οι επισκέπτες μπορούν να έρθουν σε επαφή με το γεμάτο έλατα τοπίο της Αρβανίτσας. Ωστόσο, το κοινό μπορεί να μείνει και σε ξενοδοχεία του Κυριακίου.

## Παραπομπές


## Βιβλιογραφία
* Η ιστοσελίδα του Μουσικού Φεστιβάλ Δάσους Αρβανίτσας, http://festival.oreivatikos-kiriakiou.gr/?page_id=605 
* Η ιστοσελίδα του Ελληνικού Ορειβατικού Συνδέσμου Κυριακίου, http://www.oreivatikos-kiriakiou.gr/index.php?option=com_content&view=frontpage&Itemid=28 

## Εξωτερικοί σύνδεσμοι
* Σελίδα στο Facebook
* Ιστοσελίδα του Φεστιβάλ 
* Ιστοσελίδα του Ελληνικού Ορειβατικού Συνδέσμου Κυριακίου 

Κατηγορία:Φεστιβάλ μουσικής
Κατηγορία:Περιφερειακή ενότητα Βοιωτίας
Σαβιτριμπάι Φούλε

Η **Σαβιτριμπάι Φούλε** (χίντι: सावित्रीबाई फुले, 3 Ιανουαρίου 1831, Μαχαράστρα – 10 Μαρτίου 1897) ήταν Ινδή ποιήτρια και παιδαγωγός, η οποία υπήρξε πολυτάλαντη γυναίκα. 

Αναφέρεται ως η πρώτη γυναίκα δασκάλα της Ινδίας. Μαζί με το σύζυγο της, Τζοτιράο Φούλε, διαδραμάτισαν πολύ σημαντικό ρόλο στην υπεράσπιση των δικαιωμάτων των γυναικών, την εποχή που η Ινδία βρισκόταν ακόμη υπό Αγγλική κατοχή.

Το 1848, ίδρυσαν μαζί το πρώτο σχολείο θηλέων υπό ινδική διεύθυνση. Ασχολήθηκε ενεργά και με την εξυγίανση κοινωνικών ανισοτήτων, που σχετίζονταν με κοινωνικοπολιτισμικά κριτήρια, όπως η κοινωνική τάξη ή το φύλο. Δικαιολογημένα θεωρείται ότι συνέβαλε σημαντικά στην κοινωνική αναμόρφωση της Μαχαράστρα.

## Παιδικά χρόνια
Η Σαβιτριμπάι Φούλε γεννήθηκε το 1831 στο Ναϊγκάον της Σατάρα σε μια αγροτική οικογένεια. Ήταν μόλις εννιά ετών, όταν παντρεύτηκε με τον δωδεκάχρονο Τζοτιράο Φούλε το 1840. Δεν απέκτησαν δικά τους παιδιά, αλλά υιοθέτησαν τον Γιασαβαντράο, γιο χήρας βραχμάνου.

## Σταδιοδρομία
Όταν ο Φούλε ξεκίνησε το σχολείο θηλέων στην Πούνε το 1848, η Σαβιτριμπάι ήταν η πρώτη δασκάλα. Μαζί με το σύζυγό της, δίδαξε παιδιά από διαφορετικές κάστες και άνοιξε συνολικά 18 σχολεία.

Το ζευγάρι, επίσης, άνοιξε ένα κέντρο περίθαλψης το Balhatya Pratibandhak Griha, όπου μπορούσαν να ξεγεννήσουν γυναίκες θύματα βιασμού, που κυοφορούσαν το παιδί του βιαστή τους.

## Θάνατος
Το 1897, στην περιοχή γύρω από την Ναλασπόρα έφτασε το τρίτο παγκόσμιο κύμα της βουβωνικής πανώλης. Τότε η Σαβιτριμπάι και ο θετός της γιος, προκειμένου να περιθάλψουν τα θύματα, άνοιξαν μια κλινική στα περίχωρα της Πούνε, όπου ακόμη δεν είχε εξαπλωθεί η ασθένεια.

Η Σαβιτριμπάι είχε αναλάβει να μεταφέρει τους ασθενείς στην κλινική, όπου ο γιος της τους προσέφερε τις πρώτες βοήθειες. Δυστυχώς στην προσπάθεια της να φροντίσει τους ασθενείς αρρώστησε και η ίδια. Εν τέλει απεβίωσε στις 10 Μαρτίου 1897, την ώρα που φρόντιζε έναν μολυσμένο ασθενή.

## Ποιητικό έργο
Η Σαβιτριμπάι Φούλε έγραψε πολλά ποιήματα ενάντια στις διακρίσεις και συνήθιζε να συμβουλεύει τους ανθρώπους να μορφωθούν.

Μετά το θάνατο της εκδόθηκαν δύο βιβλία με τα ποιήματα της: *Kavya Phule* (1954) και *Bavan Kashi Subodh Ratnakar* (1982).

## Παραπομπές


Κατηγορία:Ινδοί ποιητές
Κατηγορία:Ινδοί συγγραφείς
Κατηγορία:Ινδοί φεμινιστές
Κατηγορία:Ινδοί ακτιβιστές
Εζεκιέλ Πόνσε

Ο **Εζεκιέλ Πόνσε** (ισπανικά: *Ezequiel Ponce*, 29 Μαρτίου 1997) είναι Αργεντινός ποδοσφαιριστής ο οποίος αγωνίζεται ως επιθετικός για την Χιούστον Ντάιναμο. Επίσης, έχει ισπανική υπηκοότητα.

## Συλλογική καριέρα
Ξεκίνησε την ποδοσφαιρική του καριέρα από την ακαδημία της Νιούελς Ολντ Μπόις με την οποία έκανε ντεμπούτο στο πρωτάθλημα της πρώτης κατηγορίας στις 5 Οκτωβρίου του 2013 στον αγώνα ενάντια στην Κίλμες, πριν κλείσει τα δεκαεπτά του χρόνια. Με την φανέλα της Νιούελς Ολντ Μπόις σκόραρε για πρώτη φορά κόντρα στη Ράσινγκ Κλουμπ στις 16 Μαρτίου 2014.

Τον Αύγουστο του 2015 αποκτήθηκε από τη Ρόμα με την οποία κατέκτησε το πρωτάθλημα νέων της Πριμαβέρα σκοράροντας εννέα γκολ σε δέκα ματς. Την επόμενη σεζόν δόθηκε δανεικός στην ισπανική Γρανάδα με την οποία έκανε 25 συμμετοχές με 2 γκολ στη Λα Λίγκα. Το 2018 αγωνίστηκε ως δανεικός με τη φανέλα της Λιλ με απολογισμό 25 συμμετοχές στο πρωτάθλημα, 2 στο κύπελλο και 2 στο γαλλικό Λιγκ Καπ, σκοράροντας τρεις φορές. Στις 19 Ιουλίου 2018 δόθηκε ως δανεικός από την Ρόμα στην ΑΕΚ για ένα έτος με δικαίωμα επέκτασης της συμφωνίας και αγοράς του ποδοσφαιριστή τον Ιούνιο του 2019 για 6 εκατομμύρια ευρώ.

Τον Ιούνιο του 2019 μετακόμισε στη Μόσχα για λογαριασμό της Σπαρτάκ Μόσχας. Το 2022 δόθηκε δανεικός στην Έλτσε και τον ίδιο χρόνο έγινε παίκτης της.

Τον Αύγουστο του 2023 επέστρεψε στην ΑΕΚ με συμβόλαιο μέχρι το 2027.

Τον Ιούνιο του 2024 η Χιούστον Ντάιναμο τον απέκτησε πληρώνοντας 9.000.000€ στην ΑΕΚ.

## Διεθνής καριέρα
Ο Πόνσε είναι διεθνής με την Κ20 της Εθνικής Αργεντινής με την οποία έπαιξε και στα τρία ματς, που έδωσε στο Παγκόσμιο Κύπελλο του 2017 στη Νότια Κορέα.

## Παραπομπές


Κατηγορία:Αργεντινοί ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Εθνικής Αργεντινής Κ20
Κατηγορία:Ποδοσφαιριστές Νιούελς Ολντ Μπόις
Κατηγορία:Ποδοσφαιριστές Ρόμα
Κατηγορία:Ποδοσφαιριστές Γρανάδα ΚΦ
Κατηγορία:Ποδοσφαιριστές Λιλ ΟΣΚ
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Αθλητικής Ένωσης Κωνσταντινουπόλεως
Κατηγορία:Ποδοσφαιριστές Χιούστον Ντάιναμο
Κατηγορία:Ποδοσφαιριστές Μέιτζορ Λιγκ Σόκερ
Κατηγορία:Ξένοι ποδοσφαιριστές στην Ελλάδα
Κατηγορία:Πολιτογραφημένοι πολίτες της Ισπανίας
Κατηγορία:Ποδοσφαιριστές στους Θερινούς Ολυμπιακούς Αγώνες 2020
Χριστίνα Σανούδου

Η **Χριστίνα Σανούδου** μέλος του Οίκου των Σανούδων έγινε Δόγισσα της Βενετίας με τον γάμο της με τον Δόγη Κριστόφορο Μόρο. Η Χριστίνα Σανούδου έμεινε γνωστή για την φιλανθρωπία της. Aσχολήθηκε ιδιαίτερα με την κλωστοϋφαντουργία. Απαγόρευσε να εφαρμοστούν στην Δημοκρατία της Βενετίας νέο-εισαγόμενες μόδες που θεωρήθηκαν απρεπείς· η Eκκλησία της ζήτησε να απαγορεύσει στους άνdρες αυλικούς της να έχουν μακριά μαλλιά.

## Παραπομπές


## Εξωτερικοί σύνδεσμοι
*Οι δόγισσες της Βενετίας

Κατηγορία:Οίκος των Σανούδων
Κατηγορία:Δόγισσες της Βενετίας
Μυριόφυτο Κιλκίς

Το **Μυριόφυτο** είναι ημιορεινό χωριό του Κιλκίς σε υψόμετρο 200 μέτρων.

## Γεωγραφικά - ιστορικά στοιχεία
Το Μυριόφυτο βρίσκεται στους πρόποδες του όρους Δύσωρο, που αποτελεί μέρος των Κρουσσίων. Είναι κτισμένο ανατολικά της λίμνης Δοϊράνης και δίπλα στην εθνική οδό Θεσσαλονίκης - Δοϊράνης. Απέχει 31 χλμ. βόρεια από το Κιλκίς και 75 χλμ. βόρεια από τη Θεσσαλονίκη. Το 1917, την περίοδο του Α΄ παγκοσμίου πολέμου, ενώ ο συμμαχικός με την Ελλάδα αγγλογαλλικός στρατός υποχωρούσε έγινε αιτία να καεί ολοκληρωτικά το χωριό εξ΄αιτίας της καταστροφής  του πολεμικού υλικού που υπήρχε σε κοντινές αποθήκες του. Την ίδια περίοδο εγκαταστάθηκαν πολλοί βορειομακεδόνες πρόσφυγες από το **Σέσοβο** της ΠΓΔΜ *(σήμερα Σούσεβο, 15 χλμ. βόρεια της [[Στρώμνιτσα]]ς, στο [[Δήμος Βασίλεβο|Δήμο Βασιλέβου]])* και λίγοι Πόντιοι. Το 1920 εγκαταστάθηκαν στο χωριό Πόντιοι πρόσφυγες από το Γιόλγκετσμεζ (τουρκ. *Yölgeçmez*) της περιοχής του Καρς.

## Ονομασία - διοικητικά στοιχεία
Το παλιότερο όνομα του χωριού ήταν **Πόποβο** με το οποίο αναφέρεται να ανήκει το 1919 στην τότε κοινότητα Σουρλόβου (Αμαράντων). Μετονομάστηκε σε Μυριόφυτο το 1927. Σύμφωνα με το πρόγραμμα Καλλικράτης, μαζί με το Νέο Μυριόφυτο και την Καλλιρρόη αποτελούν την τοπική κοινότητα Μυριοφύτου που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 ως κοινότητα έχει πληθυσμό 758 κατοίκους, ενώ ως οικισμός 677.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Κάστρο του Αρτάνγκ

Το **Κάστρο του Αρτάνγκ** (γαλλικά: *Château d'Artangues*) είναι κάστρο στο Σαρέιγ-Σαντρά της Γαλλίας.

## Περιγραφή

## Τοποθεσία
Το κάστρο βρίσκεται στην κοινότητα του Σαρέιγ-Σαντρά, εντός του γαλλικού νομού του Αλλιέ.

## Ιστορία

Το κτίριο κατεγράφη ως ιστορικό μνημείο το 1978.

## Δείτε επίσης

* Κατάλογος ιστορικών μνημείων του Αλλιέ

## Παραπομπές


Αρτανγκ
Αρτανγκ
Κατηγορία:Ιστορικά μνημεία στο Αλλιέ
Κατηγορία:Ιστορικά μνημεία καταγεγραμμένα το 1978
Κατηγορία:Σαρέιγ-Σαντρά
Πεβέκ

To **Πεβέκ** () είναι μια ρωσική πόλη και το διοικητικό κέντρο της περιοχής Τσόουνσκι. Διοικητικά ανήκει στον Αυτόνομο Θύλακα Τσουκότκα. Διαθέτει αεροδρόμιο αλλά και λιμάνι στις όχθες του Τσοούνσκαγια. Είναι μια από τις βορειότερες πόλεις της Ρωσιας. Ξεπερνάει τον Αρκτικό κύκλο με αποτέλεσμα να έχει ένα ακραίο κλίμα Τούνδρας. Έχει πολύ κρύους χειμώνες (Ξεπερνώντας τους −30.0 °C) και μικρά δροσερά καλοκαίρια. Με την ρωσική απογραφή του 2010 το Πεβέκ είχε πληθυσμό 4,162 και με ανεπίσημους υπολογισμούς του 2017 είχε 4,743 κατοίκους.

## Κλίμα

## Φωτογραφίες

Причал_порта_Певек.jpg|Το λιμάνι του Πεβέκ
Pevek-7.jpg|Το Πεβέκ, τον χειμώνα


Κατηγορία:Πόλεις της Ρωσίας
Κατηγορία:Ασιατικές πόλεις της Ρωσίας
Κάστρο του Σαρέιγ-Σαντρά

Το **Κάστρο του Σαρέιγ-Σαντρά** (γαλλικά: *Château de Chareil-Cintrat*) είναι κάστρο χρονολογούμενο από τέλη του 6ου αιώνα στην κοινότητα του Σαρέιγ-Σαντρά, στον νομό του Αλλιέ, στη Γαλλία.

Καταγεγραμμένο, αρχικώς, το 1930, το κάστρο (συμπεριλαμβανομένων των κήπων και των γειτονικών του εδαφών) κατηγοριοποιήθηκε ως ιστορικό μνημείο στις 3 Νοεμβρίου 1958. Σήμερα, η διαχείρισή του γίνεται από το κέντρο ιστορικών μνημείων.

## Ιστορία
Το συγκεκριμένο κάστρο βρίσκεται στους πρόποδες λόφου ο οποίος ήταν παλαιότερα καλυμμένος από αμπέλια, γνωστού ως *Κτήμα του Σαρέιγ* (γαλλικά: *Domaine de Chareil*), ο οποίος, αρχικώς, αποτέλεσε ένα εκ των φέουδων του Οίκου των Βουρβόνων.

Το κάστρο ανήκε, στα μέσα του 16ου αιώνα, στον Κλωντ Μορέν, οικονομικό ελεγκτή επί των πολέμων, ο οποίος προχώρησε στην διακόσμησή του με τοιχογραφίες όπου αναπαριστώνταν μυθολογικές και αστρολογικές θεματολογίες εμπνεόμενες από την Αρχαιότητα.

Το 1589, κατά την διάρκεια των Θρησκευτικών Πολέμων, το κάστρο πολιορκήθηκε.

Μετά το 1752, η Οικογένεια Λανγκλουά ντε Ραμαντιέρ κατέστη ιδιοκτήτης του κάστρου, εκ της οποίας ο Λουί Ζαν Πιερ Λανγκλουά ντε Ραμαντιέρ διετέλεσε ο πρώτος δήμαρχος του Σαρέιγ. Μετά τον θάνατο του υιού του, Κλωντ, τον Απρίλιο του 1815, οι κληρονόμοι προχώρησαν στην πώληση του κάστρου στην Οικογένεια Τονιέ.

Το Κράτος προχώρησε στην αγορά του Σαρέιγ το 1958.


Αρχείο:Château de Chareil-Cintrat 1.jpg
Αρχείο:Château de Chareil-Cintrat 2.jpg
Αρχείο:Château de Chareil-Cintrat 3.jpg
Αρχείο:Château de Chareil-Cintrat 4.jpg
Αρχείο:Château de Chareil-Cintrat 5.jpg
Αρχείο:Château de Chareil-Cintrat 6.jpg
Αρχείο:Château de Chareil-Cintrat 7.jpg


## Δείτε επίσης

* Κατάλογος κάστρων του Αλλιέ
* Κατάλογος ιστορικών μνημείων του Αλλιέ
* Σαρέιγ-Σαντρά

## Παραπομπές


## Πηγές
*  Annie Regond, *Le château de Chareil à Chareil-Cintrat, Allier*, Chamalières, Canope, 1991, 32 σ., ill. 
* , σ. 54-55.

## Εξωτερικοί σύνδεσμοι
* 

Σαρειγ Σαντρα
Σαρειγ Σαντρα
Κατηγορία:Ιστορικά μνημεία στο Αλλιέ
Κατηγορία:Ιστορικά μνημεία κατηγοριοποιημένα το 1958
Κατηγορία:Κατασκευές διαχειριζόμενες από το κέντρο εθνικών μνημείων
Κατηγορία:Σαρέιγ-Σαντρά
Ονέγκα (Ρωσία)

Η **Ονέγκα** () είναι μια ρωσική πόλη στα βορειοδυτικά της περιφέρειας Αρχάγγελσκ, ευρισκόμενη στο στόμιο του ποταμού Ονέγκα, λίγα χιλιόμετρα από την ακτή του κόλπου Ονέγκα της Λευκής θάλασσας. Με την ρωσική απογραφή του 2010, η *Ονέγκα* είχε πληθυσμό 21.359 , αριθμό που είχε μειωθεί ραγδαία σε σχέση με την απογραφή του 2002 (23.430) και 1989 (26.070).

## Κλίμα

## Παραπομπές


Κατηγορία:Πόλεις του Όμπλαστ του Αρχάγγελσκ
Κιζλιάρ

Το **Κιλζιάρ** () είναι μια ρωσική πόλη και ανήκει στην Δημοκρατία του Νταγκεστάν. Είναι χτισμένη δίπλα στο δέλτα του ποταμόυ Τερέκ, 221 χιλιόμετρα βορειοδυτικά του διοικητικού κέντρου της Δημοκρατίας του Νταγκεστάν,Μαχατσκαλά και περίπου 33 χιλιόμετρα δυτικά της Κασπίας θάλασσας. Με την ρωσική απογραφή του 2010 το *Κιζλιάρ* είχε 48,984 πληθυσμό.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Νταγκεστάν
Σοφία της Σουηδίας

Η **Σοφία** (σουηδ. *Sofia av Sverige*, 21 Μαΐου 1801 – 6 Ιουλίου 1865) του Οίκου του Σλέσβιχ-Χόλσταϊν-Γκόττορπ ήταν πριγκίπισσα της Σουηδίας και με το γάμο της έγινε μεγάλη δούκισσα της Βάδης.

## Βιογραφία
Η *Σοφία Βιλελμίνη Αικατερίνη Μαρία Λουίζα Καρλόττα Άννα* ήταν το δεύτερο παιδί και η πρώτη κόρη του Γουσταύου Δ΄ Αδόλφου της Σουηδίας και της Φρειδερίκης της Βάδης.

## Οικογένεια
Παντρεύτηκε το 1819 το μεγάλο θείο της, Λεοπόλδο της Βάδης, και είχε οκτώ τέκνα:
* Αλεξανδρινή (1820 - 1904), παντρεύτηκε τον Ερνέστο Β΄ της Σαξονίας-Κοβούργου-Γόθας.
* Λουδοβίκος (26 Οκτωβρίου - 16 Νοεμβρίου 1822).
* Λουδοβίκος Β΄ (1824 - 1858), Μεγάλος Δούκας της Βάδης.
* Φρειδερίκος Α΄ (1826 - 1907), Μεγάλος Δούκας της Βάδης, παντρεύτηκε τη Λουίζα της Πρωσίας, απέκτησαν τρία παιδιά.
* Γουλιέλμος (1829 - 1897), Πρίγκιπας της Βάδης, παντρεύτηκε τη Μαρία Μαξιμιλιάνοβνα του Λόιχτενμπεργκ, απέκτησαν δυο παιδιά.
* *Κάρολος* Φρειδερίκος Γουσταύος Γουλιέλμος Μαξιμιλιανός (1832 - 1906), παντρεύτηκε μοργανατικά τη Ροζαλί φον Μπόιστ, απέκτησαν ένα παιδί.
* Μαρία (1834 - 1899), παντρεύτηκε τον *Ερνέστο Λεοπόλδο* Βίκτωρα Κάρολο Αύγουστο Ιωσήφ Έμιχ του Λάινινγκεν, απέκτησαν δύο παιδιά.
* Καικιλία (μετέπειτα ''Όλγα Φεοντόροβνα'') (1839 - 1891), παντρεύτηκε το Μιχαήλ Νικολάεβιτς της Ρωσίας, απέκτησαν επτά παιδιά.

## Πρόγονοι



## Παραπομπές


## Πηγές
* Heribert Jansson (in Swedish). *Drottning Victoria (Queen Victoria)*. Hökerbergs Bokförlag. (1963) ISBN.
* Charlottas, Hedvig Elisabeth (1939) [1807–1811]. af Klercker, Cecilia (ed.). *Hedvig Elisabeth Charlottas dagbok [The diary of Hedvig Elizabeth Charlotte]* (in Swedish). VIII 1807–1811. Translated by Cecilia af Klercker. Stockholm: P.A. Norstedt & Söners förlag. OCLC 14111333. (search for all versions on WorldCat)
* *Anteckningar om svenska qvinnor*. [Utg. av P.G. Berg och Wilhelmina Stålberg]. Stockholm, 1864–1866.

Κατηγορία:Οίκος του Σλέσβιχ-Χόλσταϊν-Γκόττορπ
Κατηγορία:Σουηδοί ευγενείς
Κατηγορία:Οίκος του Τσέρινγκεν
Κατηγορία:Μεγάλες Δούκισσες της Βάδης
Κατηγορία:Σουηδέζες πριγκίπισσες
Λίσκι

Το **Λίσκι** () είναι μια ρωσική πόλη και το διοικητικό κέντρο της περιοχής Λίσκι και διοικείται από την Περιφέρεια Βορόνεζ. Έχει ιδρυθεί το 1571 και έχει αλλάξει πολλά ονόματα από τότε. Σύμφωνα με την ρωσική απογραφή του 2010 το *Λίσκι* είχε 55,864 κατοίκους, αριθμός ο οποίος έχει μείνει σχεδόν ίδιος για δεκαετίες.

## Ιστορία
Το Λίσκι ιδρύθηκε ως **Νοβάγια Πόκροβκα** () το 1571 και μετονομάστηκε σε **Σβόμποντα** () το 1943, αλλά μετά από μια περίοδο επέστρεψε στο παλαιότερα όνομα Λίσκι.

Μετονομάστηκε σε **Γκεοργκίου-Ντεζ** () το 1965 για τον Ρουμάνο κομμουνιστή ηγέτη Γκεόργκε Γκεοργκίου-Ντέι, πριν επιστρέψει και πάλι στο Λίσκι το 1990.

## Φωτογραφίες

Liski-Sobor.jpg
Площадь Ленина - panoramio (15).jpg


## Παραπομπές


Κατηγορία:Πόλεις του Όμπλαστ του Βορόνεζ
Lil Pump

Ο **Gazzy Garcia** (γεννημένος στις 17 Αυγούστου 2000), γνωστός επαγγελματικά ως **Lil Pump**, είναι Αμερικανός τράπερ. Είναι γνωστός για το τραγούδι "Gucci Gang" του 2017, το οποίο έφτασε στον αριθμό τρία στο Billboard Hot 100. Άλλα πετυχημένα τραγούδια του είναι το "I Love It" (με τον Kanye West), το "Boss", το "Esskeetit" και το "Drug Addicts", . 

Ο Gazzy Garcia γεννήθηκε στις 17 Αυγούστου 2000 στο Μαϊάμι. Σε μια συνέντευξη του 2018 με τον J. Cole, δήλωσε ότι και οι δύο γονείς του προέρχονται από την Κολομβία και ότι πήραν διαζύγιο όταν ήταν έξι χρονών. Αναφέρει επίσης ότι έχει έναν μικρότερο ετεροθαλή αδελφό.

Όταν ήταν δεκατριών ετών, ο ξάδερφός του, ο Lil Ominous, τον παρουσίασε στον Omar Pineiro, γνωστός ως Smokepurpp. Οι δύο τους τελικά έγιναν συνεργάτες. Ο Γκαρσία και ο Πινέιρο αποβλήθηκαν από πολλά δημοτικά σχολεία.

## Albums

* Lil Pump (6 Οκτωβρίου 2017)

* Ηarver Dropout (22 Φεβρουαρίου 2019)

## Lil Pump 2
Ο Lil Pump ανακοίνωσε για πρώτη φορά τον Μάιο του 2019 το "Lil Pump 2". Το 1ο τραγούδι που κυκλοφόρησε μετά το Harver Dropout ήταν το Pose to Do (Ιούνιος 2019) και είναι πιθανόν να είναι το πρώτο single του Lil Pump 2. Τον Οκτώβριο του 2019 έκανε προεπισκόπηση πολλών ακυκλοφόρητων τραγουδιών και είπε ότι θα κυκλοφορήσει το Lil Pump 2 πριν τελειώσει το έτος. Στη συνέχεια, τον Φεβρουάριο του 2020 είπε ότι εγκατέλειψε το ραπ, αλλά αστειευόταν, και 2 εβδομάδες αργότερα δημοσιεύτηκε ένα ολοκαίνουργιο ισπανικό απόσπασμα: Contacto. Κατά τη διάρκεια των επόμενων εβδομάδων και μηνών συνέχισε να λέει ότι το Lil Pump 2 αναμένεται να κυκλοφορήσει. Τον Απρίλιο του 2020 κυκλοφόρησε ένα νέο τραγούδι με τον Anuel AA (Illuminati). Στα τέλη του Απριλίου του 2020 ανακοίνωσε ότι το άλμπουμ θα κυκλοφορούσε τον Μάιο του ίδιου έτους. Τον Ιούνιο του 2020, καθώς ο Pump ήταν στο στούντιο με τον Ronny J, ο Pump βγήκε live στο Instagram και ούρλιαζε την ημερομηνία κυκλοφορίας του άλμπουμ: 17 Ιουλίου 2020. Έπειτα έβγαλε αποσπάσματα από διάφορα τραγούδια όπου θα συμπεριλαμβάνονταν στο άλμπουμ και κυκλοφόρησε δύο νέα τραγούδια. Στις 23 Δεκεμβρίου 2020 ανακοίνωσε πως το Lil Pump 2 θα κυκλοφορήσει μέσα στο 2021. Στις 11 Ιανουαρίου 2021 ανακοίνωσε πως το "Lil Pump 2" θα κυκλοφορήσει στις 17 Φεβρουαρίου 2021.   

## Παραπομπές


Κατηγορία:Αμερικανοί ράπερ
Λίσβα

Η **Λίσβα** () είναι μια ρωσική πόλη στο Κράι Περμ, στο ανατολικό μέρος του ποταμού Λίσβα. Απέχει 86 χιλιόμετρα από το διοικητικό κέντρο του Κράι Περμ, την πόλη Περμ. Σύμφωνα με την ρωσική απογραφή του 2010, η *Λίσβα* είχε 65,918 κατοίκους, αριθμός που έχει μειωθεί ραγδαία σε σχέση με την απογραφή του 2002 (71,148) και την απογραφή του 1989 (76,614). Επιπλέον ανήκει στην ευρωπαϊκή Ρωσία απέχοντας μόλις 30 χιλιόμετρα από την ασιατική.

## Ιστορία
Ιδρύθηκε το 1785 ως μια συνοικία για βιομηχανικούς εργάτες. Το 1926 αναγνωρίστηκε ως κανονική πόλη.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Κράι του Περμ
Καλλιρρόη Κιλκίς

*Για οικισμούς στην Ελλάδα με το ίδιο όνομα δείτε το λήμμα: [[Καλλιρρόη (αποσαφήνιση)]]*

Η **Καλλιρρόη ** είναι ημιορεινό χωριό του Κιλκίς σε υψόμετρο 220 μέτρων.

## Γεωγραφικά - ιστορικά στοιχεία
Η Καλλιρρόη βρίσκεται στους δυτικούς πρόποδες των Κρουσσίων (όρος Δύσωρο). Είναι κτισμένη ανατολικά της λίμνης Δοϊράνης και δίπλα στην εθνική οδό Θεσσαλονίκης - Δοϊράνης. Απέχει 34 χλμ. βόρεια από το Κιλκίς και 78 χλμ. βόρεια από τη Θεσσαλονίκη. Ως οικισμός αναφέρεται επίσημα, μετά την απελευθέρωση, το 1919 με το παλιό του όνομα **Καρατζαλή** να ανήκει στην τότε κοινότητα Ροδώνος. Μετονομάστηκε σε Καλλιρρόη το 1927 και το 1934 με το ΦΕΚ 341Α-08/10/1934 αποσπάται από το νομό Θεσσαλονίκης και υπάγεται στο νομό Κιλκίς. Σύμφωνα με το πρόγραμμα Καλλικράτης, μαζί με το Μυριόφυτο και το Νέο Μυριόφυτο αποτελούν την τοπική κοινότητα Μυριοφύτου που ανήκει στη δημοτική ενότητα Μουριών του δήμου Κιλκίς και σύμφωνα με την απογραφή 2011 έχει πληθυσμό 40 κατοίκους.

## Παραπομπές


Κατηγορία:Χωριά της περιφερειακής ενότητας Κιλκίς
Κατηγορία:Δήμος Κιλκίς
Κόβντορ

Το **Κόβντορ** () είναι ρωσική πόλη και το διοικητικό κέντρο της περιοχής Κόβντορ. Διοικητικά ανήκει στην Περιφέρεια Μούρμανσκ. Είναι γνωστή για την εξορυκτική βιομηχανία της. Με την ρωσική απογραφή του 2010 είχε 18.820 πληθυσμό. Επίσης απέχει περίπου 13 χιλιόμετρα από τα σύνορα Ρωσίας-Φινλανδίας.

## Παραπομπές


## Εξωτερικοί σύνδεσμοι
* 

Κατηγορία:Πόλεις του Όμπλαστ του Μούρμανσκ
Τζόαν Μπένετ

Η **Τζόαν Μπένετ** (**Joan Geraldine Bennett**,  Fort Lee, Νιου Τζέρσεϊ, ΗΠΑ, 27 Φεβρουαρίου 1910  -  Scarsdale, Νέα Υόρκη, ΗΠΑ, 7 Δεκεμβρίου 1990) ήταν Αμερικανίδα ηθοποιός, τόσο της θεατρικής σκηνής όσο και του βωβού, αλλά και του ομιλούντα κινηματογράφου. Γνωστή κυρίως για την ερμηνεία της σε ρόλους «μοιραίας γυναίκας» σε ταινίες του σκηνοθέτη Φριτς Λανγκ, η καριέρα της είχε τρεις φάσεις, αρχικά ως νεαρή ξανθή «ενζενί», μετά συμβόλου του sex και εντέλει ώριμης γυναίκας.  Αξιοσημείωτες ήταν οι ταινίες της «Man Hunt» (1941), «The Woman in the Window» (1944) και «Scarlet Street» (1945). Τη δεκαετία του ’60 σημείωσε μεγάλη επιτυχία υποδυόμενη το ρόλο της Elizabeth Collins Stoddard στην τηλεοπτική σειρά «Dark Shadows» και προτάθηκε για τα βραβεία «Emmy» (1968).  Ακόμη μία υποψηφιότητα για διάκριση (βραβείο «Saturn») είχε το 1977 όταν υποδύθηκε τη Μαντάμ Blanc στο φιλμ τρόμου «Suspiria» του Dario Argento.  Η προσωπική της ζωή αναταράχτηκε από ένα σκάνδαλο, όταν, το 1951 ο τρίτος κατά σειρά σύζυγός της και παραγωγός κινηματογράφου Walter Wagner πυροβόλησε, τραυματίζοντάς τον, τον καλλιτεχνικό της πράκτορα, Jennings Land, για τον οποίο υποπτευόταν ότι είχε ερωτικό δεσμό με τη γυναίκα του, μία κατηγορία που εκείνη, ακράδαντα αρνήθηκε. Η Μπένετ παντρεύτηκε, συνολικά, τέσσερις φορές.

## Παραπομπές


Κατηγορία:Αμερικανοεβραίοι
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί βωβών ταινιών
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανοί απομνημονευματογράφοι
Γεώργιος Χαλκιάς

Ο **Γεώργιος Χαλκιάς** (γενν. 1967) είναι Έλληνας ακαδημαϊκός και θιβετολόγος, ειδήμων στον Ταντρικό Βουδισμό. Είναι διδάκτορας στην Σχολή Ανατολικών Σπουδών του Πανεπιστημίου της Οξφόρδης και εργάζεται ως καθηγητής στο Πανεπιστήμιο του Χονγκ Κονγκ στο τμήμα Βουδιστικών Σπουδών.

Σπούδασε στο Πανεπιστήμιο της Χαβάης και ολοκλήρωσε τις σπουδές του στη σχολή Ανατολικών σπουδών της Οξφόρδης.

Έχει διεξαγάγει αρκετές έρευνες σε ινστιτούτα και πανεπιστήμια. Έχει δημοσιεύσει αρκετά συγγράμματα, τα οποία ασχολούνται κυρίως με τον Βουδισμό στο Θιβέτ. Σήμερα, ασχολείται με την έρευνα της μεταφραστικής εταιρείας στο Θιβέτ, σε συνεργασία με τη Ρομπέρτα Ρέιν.

## Ενδεικτική εργογραφία
* 
* Halkias, Georgios. 2004. ‘Tibetan Buddhism Registered: An Imperial Catalogue from the Palace Temple of ’Phang-thang.’ *Eastern Buddhist*, XXXVI, 1 & 2: 46-105.https://www.academia.edu/374248/Tibetan_Buddhism_Registered_A_Catalogue_From_the_Imperial_Court_ofPhang_Thang
* Georgios T. Halkias, “When the Greeks Converted the Buddha: Asymmetrical Transfers of Knowledge in Indo-Greek Cultures”, in *Trade and Religions: Religious Formation, Transformation and Cross-Cultural Exchange between East and West*, ed. Volker Rabens. Leiden: Brill, 2013, p.&nbsp;65–115.
* 
* Halkias, Georgios, "The Self-immolation of Kalanos and other Luminous Encounters among Greeks and Indian Buddhists in the Hellenistic world". *Journal of the Oxford Centre for Buddhist Studies*, Vol. VIII, 2015: 163-186.

## Παραπομπές


Χαλκιας, Γεωργ
Πανόραμα Κορινθίας

Με την ονομασία **Πανόραμα Κορινθίας** αναφέρονται:

* Το Πανόραμα Φενεού Κορινθίας, οικισμός του δήμου Σικυωνίων.
* Το Πανόραμα Ξυλοκερίζης Κορινθίας, οικισμός του δήμου Κορινθίων.
Μηχανικός πλοίου

μικρογραφία|Η αίθουσα μηχανών του γαλλικού πλοίου Argonaute
Ο **μηχανικός ενός πλοίου** είναι υπεύθυνος για την καλή λειτουργία της ή των μηχανών και λοιπών μηχανημάτων (γεννητριών κλπ). Σε ένα πλοίο υπάρχουν αρκετοί βαθμοί μηχανικών, οι παρακάτω:

* Πρώτος μηχανικός (1)
* Πρωτοδεύτερος μηχανικός (ο αρχαιότερος β μηχανικός)
* Δεύτερος μηχανικός (1-2)
* Τρίτος μηχανικός (1)
* Τέταρτος μηχανικός (1-2) 

Τέλος, υπάρχουν και ορισμένοι μηχανικοί χαμηλότερου βαθμού.

## Παραπομπές

Κατηγορία:Ναυτικές Μηχανές
Παππάδες Εύβοιας

Οι **Παππάδες**, ή **Παπάδες**, είναι ημιορεινό χωριό της Τοπικής Ενότητας Παππάδων, της Δημοτικής Ενότητας Νηλέως, του Δήμου Μαντουδίου-Λίμνης-Αγίας Άννας, της Περιφερειακής Ενότητας Εύβοιας και της Περιφέρειας Στερεάς Ελλάδας. 

## Γενικά στοιχεία
Οι Παππάδες σύμφωνα με την επίσημη απογραφή του 2021 έχει 191 κατοίκους. Στην απογραφή του 2011 είχε 220 κατοίκους. Απέχει 11 χιλιόμετρα από την Αγία Άννα, 26 χιλιόμετρα από το Μαντούδι και 81 χιλιόμετρα από τη Χαλκίδα. Το χωριό είναι κτισμένο σε ομαλό λόφο, σε υψόμετρό 450 μέτρων ενώ η γύρω από αυτό περιοχή καλύπτεται από πευκώνες και θάμνους και έχει πανοραμική θέα το Αιγαίο Πέλαγος. Σήμερα οι κάτοικοι του χωριού ασχολούνται με τη γεωργία, την κτηνοτροφία και την υλοτομία. Σε απόσταση 8,5 χιλιόμετρων περίπου βόρεια από τους Παππάδες, βρίσκεται ο οικισμός και η παραλία Ξηροποτάμου, συνεχεία της παραλίας των Βασιλικών Ψαροπούλι. Προς την ανατολική πλευρά βρίσκεται η παραλία Μουρτιά κοντά στον οικισμό Κοτσικιά.

## Δείτε επίσης
* Δασικά χωριά στην Ελλάδα

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Μαντουδίου - Λίμνης - Αγίας Άννας
Κατηγορία:Δασικά χωριά στην Ελλάδα
Φίλιππος (μίμος)

Ο **Φίλιππος** ήταν Βυζαντινός ηθοποιός, μίμος, με καταγωγή την, τότε, βυζαντινή πόλη της Γάζας.

Αναφέρεται από τον συμπατριώτη του τραγικό Τιμόθεο, που μας λέει ότι είναι από τους καλύτερους μίμους της αυτοκρατορίας. Ο Τιμόθεος αναφέρει ότι έδινε παραστάσεις μαζί με τον αδελφό του Ζαχαρία και την εποχή που αναφέρεται σε αυτούς έδιναν παραστάσεις στην Κωνσταντινούπολη

## Παραπομπές


Κατηγορία:Βυζαντινοί ηθοποιοί
Κατηγορία:Βυζαντινοί του 6ου αιώνα
Στυλίτης

[μικρογραφία|[Εικόνα του Συμεών Στυλίτη του πρεσβύτερου μαζί με τον Συμεών Στυλίτη τον νεότερο]]
Οι **στυλίτες** ( *ʼasṯonáyé*) ήταν Χριστιανοί ασκητές που ζούσανε μόνιμα στη κορυφή μεγάλων στύλων από όπου έκαναν κήρυγμα, νηστεία και προσευχή. Δεν κατέβαιναν ποτέ από τους πυλώνες όπου ζούσαν και για τις βασικές τους ανάγκες εξαρτώνταν από ανθρώπους στο έδαφος που τους έδιναν τροφή και νερό σε καλάθια με σκοινιά. Οι Στυλίτες πίστευαν ότι η μακροχρόνια απομόνωσή τους σε στύλους και η έκθεση του σώματός τους στο έλεος των στοιχείων της φύσης θα τους έφερνε κοντά στον Θεό. Οι στυλίτες ήταν συνηθισμένοι τα πρωτοβυζαντινά χρόνια, κυρίως στην Ανατολική Μικρά Ασία, τη Συρία και τη Παλαιστίνη. Ο πρώτος γνωστός στυλίτης ήταν ο Άγιος Συμεών ο Στυλίτης ο οποίος ανέβηκε σε στύλο στη Συρία το 423 και παρέμεινε εκεί μέχρι τον θάνατό του 37 χρόνια αργότερα. Περιπτώσεις στυλισμού εμφανίζονται στο Βυζάντιο τουλάχιστον μέχρι τον 10ο αιώνα, ενώ στη Ρωσία ακόμη και μετά τον 15ο αιώνα.

## Ασκητικά προηγούμενα
μικρογραφία|Αυτός ο πύργος στο Um er-Rasas της Ιορδανίας, έχει ερμηνευτεί ως στήλη στυλίτη.
Ο Παλλαδίος της Γαλατίας μιλά για τον Επείδιο, ερημίτη στην Παλαιστίνη που κατοικούσε σε κορυφή σπηλαίου για είκοσι πέντε χρόνια μέχρι τον θάνατό του. Στη Patrologia Graeca 37, 1456 αναφέρεται ένας μοναχός που στέκεται όρθιος εδώ και πολλά χρόνια, απορροφάται με περισυλλογή, χωρίς ποτέ να ξαπλώνει. Ο Θεόδωρος ισχυρίστηκε ότι είδε έναν ερημίτη που είχε περάσει δέκα χρόνια σε μια μπανιέρα αναρτημένη σε πόλους (Φιλόθεος, κεφάλαιο 28).

## Παραπομπές



Στυλιτης
Μουρόμ

Το **Μουρόμ** () είναι μια ιστορική ρωσική πόλη στην Περιφέρεια Βλαντίμιρ που εξαπλώνεται στην αριστερή όχθη του ποταμού Οκά. Σύμφωνα με τη ρωσική απογραφή του 2010 το *Μουρόμ* είχε 116.075 κατοίκους, αριθμός ο οποίος έχει μειωθεί ραγδαία σε σχέση με απογραφές άλλων ετών.

## Ιστορία
Τον 9ο αιώνα μ.Χ., η πόλη σημάδεψε τον ανατολικότερο οικισμό των Ανατολικών Σλάβων στη γη των Φιννο-Ουγγρικών κατοίκων που ονομάζονται «Μωρομάντες». Το Πρώτο Χρονικό αναφέρει την πόλη το 862. Είναι μια από τις παλαιότερες ρωσικές πόλεις. Περίπου το 900 μ.χ. υπήρξε σημαντικό εμπορικό σημείο από τη Βουλγαρία του Βόλγα μέχρι τη Βαλτική θάλασσα. Μεταξύ 1010 και 1393 ήταν η πρωτεύουσα ενός ξεχωριστού πριγκηπάτου, των οποίων οι ηγεμόνες περιλάμβαναν τους Μπόρις και Γκλεμπ που δολοφονήθηκαν το 1015. Επίσης πιστεύεται ότι εκεί ζούσε ο Ίλια Μουρόμετς, ένας από τους πιο σημαντικούς ήρωες των ανατολικών Σλάβων.

Στις 30 Ιουνίου 1961, το Μουρόμ ήταν ο τόπος μιας αυθόρμητης διαμαρτυρίας και ταραχών κατά της αστυνομίας και των σοβιετικών αρχών, μετά τον θάνατο υπό την αστυνομική επιμέλεια ενός ανώτερου εργοδηγού που ονομάστηκε Κόστικοφ.

## Φωτογραφίες

Αρχείο:Murom train station. Detail of the main building 02.jpg|Σταθμός τρένων στο Μουρόμ
Αρχείο:Murom aerial view.jpg|Η πόλη από ψηλά

thumb|265px

Κατηγορία:Πόλεις του Όμπλαστ του Βλαντίμιρ
Άγης Πανόπουλος

Ο **Άγης Πανόπουλος** γεννήθηκε στην Αθήνα το 1951 και είναι Έλληνας βετεράνος ποδοσφαιριστής που αγωνιζόταν στη θέση του μέσου. Αγωνίστηκε σε Α' Εθνική και Β' Εθνική κατηγορία.

Ξεκίνησε το ποδόσφαιρο από τον Π.Ο. Αγίου Σάββα Αθηνών. Το 1968 πήρε μεταγραφή στον Φωστήρα, με τη φανέλα του οποίου ξεκίνησε την επαγγελματική του καριέρα κάνοντας ντεμπούτο στην Β' Εθνική και πανηγυρίζοντας την άνοδο στην Α' Εθνική το 1970, ενώ διακρίθηκε αποτελώντας ηγετικό στέλεχος του. Το 1974 και στην ηλικία των 23 ετών, ο διακεκριμένος και ποτέ τιμωρημένος Άγης Πανόπουλος, πήρε τη μεγάλη μεταγραφή στον Παναθηναϊκό, με τη φανέλα του οποίου αγωνίστηκε για 3 χρονιές. Το 1977 μεταπήδησε στην Προοδευτική με τη φανέλα της οποίας αγωνίστηκε στην Β' Εθνική μέχρι το 1980, όποτε και μεταπήδησε στον Διαγόρα Αιγάλεω όπου και τερμάτισε την καριέρα του.

Είχε 1 συμμετοχή με τη φανέλα της Εθνικής Ελλάδας, την 1 Απριλίου του 1975 σε φιλικό αγώνα με την Κύπρο στη Λευκωσία.

## Παραπομπές


## Πηγές
* Οι ομάδες του Ποδοσφαίρου από το 1970 έως το 2009 palaimaxoipanathinaikou.gr
* Το... βαμπίρ των Σφαγείων sportdog.gr
* Προφίλ Άγη Πανόπουλου footballdatabase.eu
* ψηφειακό αρχείο εφημερίδας Αθλητική Ηχώ δεκαετίας 1960, 1970, 1980.

Κατηγορία:Έλληνες ποδοσφαιριστές
Κατηγορία:Ποδοσφαιριστές Φούτμπολ Λιγκ (Ελλάδα)
Κατηγορία:Ποδοσφαιριστές Σούπερ Λιγκ Ελλάδας
Κατηγορία:Ποδοσφαιριστές Φωστήρα
Κατηγορία:Ποδοσφαιριστές Προοδευτικής
Κατηγορία:Ποδοσφαιριστές Παναθηναϊκού
Limassol Arena

Το **Alphamega Stadium** είναι στάδιο ποδοσφαίρου πρώτης κατηγορίας στο Κολόσσι. Το στάδιο ανήκει στον Κυπριακό Οργανισμό Αθλητισμού (ΚΟΑ), ενώ διαχειριστές του σταδίου είναι οι τρεις ποδοσφαιρικές ομάδες της Λεμεσού, ΑΕΛ, Απόλλων και Άρης.

## Όνομα
Το στάδιο ονομάζεται Alphamega Stadium. Η ονομασία αυτή προέκυψε από χορηγική συνεργασία μεταξύ της εταιρείας διαχείρισης του σταδίου και των υπεραγορών Αλφαμέγα για την χρήση του ονόματος των υπεραγορών ως την εμπορική επωνυμία του σταδίου.

## Ιστορικό
Αρχικά, το στάδιο θα κατασκευαζόταν από την ΑΕΛ και τον Άρη, στον ίδιο χώρο, στο μέρος της έκτασης που είχε παραχωρηθεί στις δύο ομάδες σε προηγούμενα χρόνια. Οι δύο ομάδες επέλεξαν τον αρχιτέκτονα Πέτρος Κονταρίδης, ο οποίος ετοίμασε τα σχέδια του σταδίου. Ο Απόλλωνας σκόπευε να δημιουργήσει δικό του στάδιο. Μετά την οικονομική κρίση του 2013, ο Απόλλωνας συμφώνησε να κατασκευάσει ένα στάδιο μαζί με τις άλλες δύο ομάδες. Μετά την εξέλιξη αυτή τα σχέδια τροποποιήθηκαν.

Λόγω του αυξημένου κόστους που δεν μπορούσαν να αναλάβουν οι ομάδες αλλά και λόγω του γεγονότος ότι το υφιστάμενο στάδιο της Λεμεσού, το Τσίρειο, είχε αρκετά προβλήματα και η πόλη χρειαζόταν καινούργιο στάδιο, ο ΚΟΑ αποφάσισε να χρηματοδοτήσει το έργο.

Ωστόσο, επειδή το έργο δεν θα ήταν κρατικό αλλά θα άνηκε σε άλλους χρήστες και θα ξεπερνούσε τα 15 εκατομμύρια ευρώ χρηματοδότησης, η χρηματοδότηση αυτή έπρεπε να εγκριθεί από την Ευρωπαϊκή Επιτροπή Ανταγωνισμού.

Η Ευρωπαϊκή Επιτροπή Ανταγωνισμού θεώρησε παράνομη την χρηματοδότηση αυτή γιατί το στάδιο θα άνηκε στις ομάδες, οπόταν προέκυπτε προνομιακή μεταχείριση από το κράτος για τις ομάδες αυτές εις βάρος άλλων ομάδων. Για τον λόγο αυτό η γη μεταβιβάστηκε στον ΚΟΑ, ο οποίος ανέλαβε την χρηματοδότηση του έργο και αποτελεί τον ιδιοκτήτη του σταδίου. Ο ΚΟΑ θα παραχωρήσει στις τρεις ομάδες τη διαχείριση του σταδίου.

Οι υπογραφές των συμβολαίων κατασκευής μεταξύ ΚΟΑ και της κοινοπραξίας CYFIELD – NEOPHYTOU J.V. που ανέλαβε να χτίσει το γήπεδο πραγματοποιήθηκαν στις 4 Ιανουαρίου 2019. Η κατασκευή του σταδίου ξεκίνησε στις 28 Ιανουαρίου 2019.

Το στάδιο εγκαινιάστηκε στις 25 Νοεμβρίου 2022.

## Χρηματοδότηση
Το κόστος της κατασκευής του γηπέδου εκτιμάται σε περίπου €31,333 εκατομμύρια. 3 εκατ.
euro είναι χορηγία των Υπεραγορών ΑλφαΜέγα για να δοθεί το όνομα που έχει τώρα

## Εγκαταστάσεις
Το στάδιο ανήκει στην κατηγορία 4 της UEFA, την ανώτατη κατηγορία.

Το στάδιο έχει τις ακόλουθες εγκαταστάσεις:

* στέγαστρο σε όλες τις κερκίδες
* 4 μονάδες αποδυτηρίων
* χώρους ΜΜΕ
* θέσεις επισήμων και κλειστούς χώρους επισήμων
* εγκαταστάσεις πρόσβασης και θέσεις για ΑΜΕΑ
* σύστημα κλειστού κυκλώματος τηλεόρασης
* καφετέριες-κυλικεία
* καταστήματα και μπουτίκ
* βοηθητικά γήπεδα

## Συγκοινωνιακή εξυπηρέτηση
Το στάδιο κατασκευάζεται σε γη δίπλα από τον αυτοκινητόδρομο Λεμεσού-Πάφου.

## Παραπομπές


Κατηγορία:Στάδια ποδοσφαίρου στην Κύπρο
Κατηγορία:ΑΕΛ Λεμεσού (ποδόσφαιρο)
Κατηγορία:Απόλλων Λεμεσού (ποδόσφαιρο ανδρών)
Κατηγορία:Άρης Λεμεσού (ποδόσφαιρο ανδρών)
Κατηγορία:Κολόσσι
Γεωγραφία του Μαυροβουνίου

Το **[[Μαυροβούνιο]]** (μαυροβουνιακά: *Crna Gora, Црна Гора*, που σημαίνει «μαύρο βουνό») είναι μια μικρή, ορεινή χώρα των νοτιοδυτικών Βαλκανίων. Συνορεύει με την Κροατία, τη Βοσνία-Ερζεγοβίνη, τη Σερβία, το Κόσοβο, την Αλβανία και βρέχεται από την Αδριατική Θάλασσα. Μολονότι είναι μια μικρή χώρα 13.812 χλμ², διαθέτει μεγάλη ποικιλία όσον αφορά την διαμόρφωση εδάφους.

Το έδαφος του Μαυροβουνίου κυμαίνεται από τα ψηλά βουνά στο βόρειο τμήμα της χώρας, το καρστικό τμήμα στο κεντρικό και δυτικό τμήμα και την 300 περίπου χιλιομέτρων στενή παράκτια πεδιάδα. Η παράκτια πεδιάδα απουσιάζει σχεδόν εντελώς στο βορρά, όπου το Όρος Λόβτσεν και άλλες οροσειρές βυθίζονται απότομα στην είσοδο του Κόλπου του Κότορ. Οι παράκτιες περιοχές είναι γνωστές για την ενεργή σεισμικότητά τους.

## Εξωτερικοί σύνδεσμοι
*
Αψιδωτό παρεκκλήσιο

μικρογραφία|3 αψιδωτά παρεκκλήσια (δεξιά, με ανοιχτό γκρίζο χρώμα) περιτριγυρίζουν μία αψίδα.

Στη θρησκευτική αρχιτεκτονική, ένα **αψιδωτό παρεκκλήσιο** είναι δευτερεύον παρεκκλήσιο μικρού μεγέθους ανοιγόμενο προς την αψίδα. Προεξέχων σε ποικίλο αριθμό περιμετρικά της αψίδας κεντρικού κλίτους, είναι επίσης γνωστό ως «ακτινωτό παρεκκλήσιο». Τα αψιδωτά παρεκκλήσια είναι δυνατό, επίσης, να είναι κατασκευασμένα ώστε να πλαισιώνουν τον περιμετρικό διάδρομο του χοροστασίου.

Κατ'επέκταση, τα παρεκκλήσια τα οποία κατασκευάζονται επί των σταυρωτών βραχιόνων του εγκάρσιου κλίτους είναι επίσης γνωστά ως αψιδωτά παρεκκλήσια. Ένα παρεκκλήσιο το οποίο ξεπερνά τον τοίχο του βραχίονα του εγκάρσιου κλίτους είναι γνωστό ως «προσανατολισμένο παρεκκλήσιο». 

## Φωτοθήκη


Saint-Jouin-de-Marnes abbaye (42).JPG|Η αψίδα και τα αψιδωτά παρεκκλήσια του Αββαείου Σαιν-Ζουέν του Μαρν.
St_Nectaire1_2007.jpg|Η εκκλησία του Σαιν-Νεκταίρ - Στο αριστερό άκρο της εκκλησίας, είναι ορατά τα ακτινωτά παρεκκλήσια.



## Δείτε επίσης
* Γλωσσάριο της αρχιτεκτονικής

## Παραπομπές


## Εξωτερικοί Σύνδεσμοι
*  CNTRL : Absidiole

Κατηγορία:Θρησκευτική αρχιτεκτονική
Κατηγορία:Ναοδομία
Μέτωπο Ευρωπαϊκής Ρεαλιστικής Ανυπακοής

Το **Μέτωπο Ευρωπαϊκής Ρεαλιστικής Ανυπακοής** (**ΜέΡΑ25**) είναι ελληνικό πολιτικό κόμμα το οποίο ιδρύθηκε στις 26 Μαρτίου 2018. Ιδρυτής και γραμματέας του κόμματος είναι ο Γιάνης Βαρουφάκης. Το κόμμα προσδιορίζεται ως «μια συμμαχία αριστερών, πρασίνων και φιλελεύθερων», που στέκεται στη βάση του ευρωπαϊκού διεθνισμού, του οικονομικού ορθολογισμού, της κοινωνικής χειραφέτησης και του «Πράσινου New Deal».

Αποτελεί μέλος του Κινήματος για τη Δημοκρατία στην Ευρώπη 2025 (DiEM25), της Ευρωπαϊκής Άνοιξης και της Προοδευτικής Διεθνούς.

## Ιστορικό
αριστερά|μικρογραφία|250px|Το λογότυπο του ΜέΡΑ25 (2018–2024)

Το Μέτωπο Ευρωπαϊκής Ρεαλιστικής Ανυπακοής ιδρύθηκε στις 26 Μαρτίου 2018, από τον πρώην υπουργό Οικονομικών, Γιάνη Βαρουφάκη. Η παρουσίαση του κόμματος έγινε σε ειδική εκδήλωση στην Αθήνα.

Τον Δεκέμβριο του ίδιου έτους, προσχώρησε στο ΜέΡΑ25 η πρώην ευρωβουλευτής (εκλεγμένη με τον ΣΥ.ΡΙΖ.Α.), Σοφία Σακοράφα.

Στις ευρωεκλογές του 2019, το κόμμα έλαβε ποσοστό της τάξεως του 2,99% και δεν κατάφερε για λίγες ψήφους να εκλέξει ευρωβουλευτή. Παρ' όλα αυτά στις εθνικές εκλογές του ίδιου έτους κατάφερε να εξασφαλίσει την είσοδο του στη Βουλή με ποσοστό 3,44%, εκλέγοντας εννέα βουλευτές.

Τον Ιούνιο του 2021, πραγματοποιήθηκε το 1ο Διαβουλευτικό Συνέδριο του ΜέΡΑ25. Στο τέλος του συνεδρίου εγκρίθηκαν οι πολιτικές θέσεις του κόμματος και τα ψηφίσματα για θέματα της επικαιρότητας, ενώ διευρύνθηκαν μέσω κλήρωσης τα κομματικά όργανα. Τον Μάιο του 2022, διεξήχθη το δεύτερο μέρος του 1ου Διαβουλευτικού Συνεδρίου, όπου αποφασίστηκαν οι απαιτήσεις του κόμματος σε ενδεχόμενο συγκυβέρνησης με άλλα κόμματα, ενόψει εκλογών. Παράλληλα, μαζί με τους Τζέρεμι Κόρμπιν και Ετζέ Τεμελκουράν, ανακοινώθηκε η δημιουργία ενός «νέου κινήματος αδεσμεύτων».

Κατά την κοινοβουλευτική περίοδο 2019-2023, αποχώρησαν από το κόμμα τρείς βουλευτές (Αδάμου, Αδαμοπούλου, Μπακαδήμα).

Ενόψει των εθνικών εκλογών του 2023, ανακοινώθηκε η σύμπραξη με την Λαϊκή Ενότητα - Ανυπότακτη Αριστερά και άλλες συλλογικότητες - προσωπικότητες υπό τον τίτλο «ΜέΡΑ25 - Συμμαχία για τη Ρήξη». Τελικά έλαβε 155.107 ψήφους και ποσοστό 2,63% μένοντας εκτός Βουλής. Στις επαναληπτικές εκλογές του Ιουνίου, το κόμμα πήρε 130.276 ψήφους και ποσοστό 2,50%, οπότε και έμεινε χωρίς βουλευτική εκπροσώπηση.

Το κόμμα κατέβηκε στις ευρωεκλογές του 2024 με το σύνθημα «Ενόχλησέ τους» και συνεχίστηκε η σύμπραξη με την Λαϊκή Ενότητα - Ανυπότακτη Αριστερά και άλλες συλλογικότητες - προσωπικότητες αυτή την φορά υπό τον τίτλο «ενωτική πρωτοβουλία ΜέΡΑ25 - Ανατρεπτική Οικολογική Αριστερά».

Τον Ιανουάριο του 2025 έλαβε χώρα η πρώτη Πανελλαδική Συνδιάσκεψη του ΜέΡΑ25.

Τον Νοέμβριο του 2025, το ΜέΡΑ25 διέκοψε τη συνεργασία του με τη Λαϊκή Ενότητα, με αφορμή τα επεισόδια μεταξύ μελών της ΑΡΑΣ και αναρχικών στο χώρο του Πολυτεχνείου.

## Αποτελέσματα εκλογών
### Βουλή των Ελλήνων

### Ευρωπαϊκό Κοινοβούλιο

## Παραπομπές


## Εξωτερικοί σύνδεσμοι
* 

Κατηγορία:ΜέΡΑ25
Κατηγορία:Ελληνικά πολιτικά κόμματα
Κατηγορία:Αριστερά κόμματα
Κατηγορία:Ελληνικές κοινοβουλευτικές ομάδες
Σερ Αλί Χαν

Ο **Σερ Αλί Χαν** (παστού: شير علي خان) (περ. 1825 – 21 Φεβρουαρίου 1879) ήταν Εμίρης του Αφγανιστάν από το 1863 έως το 1866 και από το 1868 έως τον θάνατό του το 1879. Ήταν ο τρίτος γιος του Ντοστ Μοχαμάντ Χαν, ιδρυτή της δυναστείας των Μπαρακζάι στο Αφγανιστάν.

Ο Σερ Αλί Χαν έλαβε την εξουσία αρχικά με τον θάνατο του πατέρα του, αλλά σε σύντομο διάστημα εκθρονίστηκε από τον μεγαλύτερο αδελφό του Μοχαμάντ Αφζάλ Χαν. Ακολούθησαν αλληλοεξοντωτικές διαμάχες μέχρι την επικράτηση του Σερ Αλί κατά του αδελφού του επανακτώντας έτσι τον τίτλο του Εμίρη. Η διακυβέρνησή του παρεμποδίστηκε από την πίεση που ασκούσαν τόσο οι Βρετανοί όσο και οι Ρώσοι, αν και ο Σερ Αλί προσπάθησε να κρατήσει το Αφγανιστάν ουδέτερο κατά τη διάρκεια της διαμάχης. Το 1878, η ουδετερότητα διακόπηκε και ξέσπασε ο Β΄ Αγγλοαφγανικός Πόλεμος. Καθώς οι Βρετανικές δυνάμεις προέλασαν στην Καμπούλ, ο Σερ Αλί Χαν αποφάσισε να αποχωρήσει από την πόλη και να ζητήσει πολιτικό άσυλο στη Ρωσία. Πέθανε στο Μαζάρι Σαρίφ, αφήνοντας τον θρόνο στον γιο του Μοχαμάντ Γιακούμπ Χαν.

Ο Σερ Αλί ήταν στενά συνδεδεμένος με τη σύγχρονη περιοχή του οροπεδίου Ποτοχάρ στο Πακιστάν. Νυμφεύτηκε μία από τις θυγατέρες ενός σημαντικού φύλαρχου των Γκαχάρ, του Χαν Μπαχαντούρ Ρατζά Τζαχαντάντ Χαν. Μετά την ανεξαρτησία η φυλή των Γκαχάρ έγινε τμήμα του Πακιστάν.

## Δείτε επίσης
*Κατάλογος ηγετών του Αφγανιστάν

## Παραπομπές


Κατηγορία:Εμίρηδες του Αφγανιστάν
Πούσκινο

Το **Πουσκίνο** () είναι μια ρωσική πόλη και το διοικητικό κέντρο της περιοχής Πούσκινο. Ανήκει στην Περιφέρεια Μόσχας και βρίσκεται στην Συμβολή του ποταμού Ούχα με τον ποταμό Σερεμπριάνκα απέχοντας 30 χιλιόμετρα βορειοδυτικά της ρωσικής ομοσπονδιακής πρωτεύουσας, Μόσχα. Σύμφωνα με την ρωσική απογραφή του 2010, έφτανε τους κατοίκους.

## Ιστορία
Σύμφωνα με μία από τις ιστορικές εκδοχές, το χωριό Πουσκίνο τεκμηριώνεται για πρώτη φορά το 1499 όταν ανήκε στον Γκριγκόρι Μορκίνιν, γνωστός και ως "Pushka" ενός Βογιάρου του οποίου οι απόγονοι συμπεριλαμβάνουν τον Aleksandr Pushkin. Ένα άγαλμα του "Pushka" χαρίζει μια από τις κύριες πλατείες της πόλης. Κατά τους επόμενους αιώνες, η γειτονιά εξελίχθηκε σε μια ευνοημένη καλοκαιρινή υποχώρηση της ρωσικής ευγένειας. Το Πουσκίνο είχε χορηγηθεί καθεστώς πόλης τον Αύγουστο του 1925.

## Επιστήμη
Η πόλη φιλοξενεί το Ινστιτούτο Δασικής Επιστήμης, ένα από τα λίγα στη Ρωσία.

## Αρχιτεκτονική και κουλτούρα
Το 1678 χτίστηκε η πετρόκτιστη εκκλησία του Αγίου Σέργιου στο κάστρο του Κομγιάνι. Ένα άλλο αξιοσημείωτο κτήμα είναι το Muranovo, όπου οι Ρώσοι ποιητές Yevgeny Baratynsky και Φιόντορ Τιούτσεφ χρησιμοποιούσαν για να περάσουν τα καλοκαίρια τους. Μια ντάκα του Βλαντίμιρ Μαγιακόφσκι, που έζησε στο Πουσκίνο κατά τη θερινή περίοδο 1920-1928, είναι επίσης σε μουσείο.

## Φωτογραφίες

Αρχείο:Pushkino-Serebpyanka.jpg|Το ποτάμι Σερεμπριάνκα από την πόλη
Αρχείο:Pushkino.jpg|Η εκκλησία του Άγιου Νικόλαου στο Πουσκίνο


## Παραπομπές


Κατηγορία:Πόλεις του Όμπλαστ της Μόσχας
Αψίδα κεντρικού κλίτους

Στη θρησκευτική αρχιτεκτονική, η **αψίδα κεντρικού κλίτους** (στα λατινικά *capitium*, λέξη η οποία όριζε το άνω άνοιγμα του χιτώνα για την κεφαλή, λέξη η οποία οριζόταν στα λατινικά ως *caput*, αποτελώντας έμμεση αναφορά στην παρουσία της κεντρικής Αγίας Τράπεζας εντός του χοροστασίου) ορίζει, γενικώς, το άκρο του χοροστασίου μίας εκκλησίας όπισθεν της κεντρικής Αγίας Τράπεζας και του ιερού της εκκλησίας, όπου, εντός εκκλησιών σε σχήμα λατινικού σταυρού, η αψίδα κεντρικού κλίτους αντιστοιχεί στο τμήμα του σταυρού επί του οποίου ο Χριστός, όντας σταυρωμένος, ακούμπησε την κεφαλή του.

Αποτελεί το άκρο της εκκλησίας, όπως φαίνεται από το ύψος του διαμήκη άξονα, από την πλευρά της κεντρικής Αγίας Τράπεζας. Περιλαμβάνει το σύνολο των τοίχων, παραθύρων και οροφής του χοροστασίου, του περιμετρικού διαδρόμου χοροστασίου εφόσον υφίσταται τέτοιος και, τέλος, του ή των παρεκκλησίων, ακτινωτών, αψιδωτών, ή κλιμακωτών.

## Παραπομπές


Κατηγορία:Θρησκευτική αρχιτεκτονική
Κατηγορία:Ναοδομία
Τσερτοσίνο της Μπολόνια

Το **Τσερτοσίνο της Μπολόνια** είναι ένα τυπικό χριστουγεννιάτικο γλυκό της Ιταλικής κουζίνας που φτιάχνεται στην Μπολόνια και περιέχει αμύγδαλα, καρύδια, σοκολάτα και ζαχαρωμένα φρούτα. Επίσης, ονομάζεται και **πανσπετσιάλε** και στη τοπική διάλεκτο τους, *zrtuséin* ή *panspzièl*.
Η συνταγή του πανσπετσιάλε είναι πολύ παλιά και χρονολογείται από το μεσαίωνα, όταν  παρασκευαζόταν από τους φαρμακοποιούς (ή αλλιώς "ειδικούς"). Έπειτα, τα επόμενα χρόνια  και σε δεύτερη φάση οι καλόγεροι αναλάμβαναν την παραγωγή του.
Ήταν οι μοναχοί της *Certosa*, σημερινό νεκροταφείο της Μπολόνια, οι οποίοι ξεκινήσανε πρώτοι την κατασκευή του *τσερτοσίνο ή αλλιώς πανσπετσιάλε*. Οι μοναχοί αυτοί, το έκαναν τόσο καλά, ώστε το γλυκό άλλαξε το όνομά του και ονομάστηκε αδελφότητα.
Ωστόσο, άλλοι εντοπίζουν την ετυμολογία του ονόματος από την τοπική διάλεκτο *pan spzièl*, που σημαίνει, *ψωμί σπέσιαλ ή ειδικό ψωμί *.
Το τσερτοσίνο ήταν επίσης γνωστό στην παπική αυλή  από το έργο των μοναχών του *San Brunone*, αλλά ποτέ δεν εξαπλώθηκε πέρα από τα όρια της επαρχίας της Μπολόνια. Υπάρχουν όμως παρόμοια γλυκά σε κοντινές περιοχές της *Emiglia Romagna* με άλλα ονόματα. Παλιά συσκευαζόταν από οικογένειες, αλλά σήμερα είναι ευκολότερο να το βρούμε από τους σεφ της ζαχαροπλαστικής που σέβονται την παράδοση και την χρησιμοποιούν για να το κάνουν, αν και εξακολουθούν να υπάρχουν και εκείνοι που το παράγουν στο σπίτι για οικογενειακή χρήση.[*εκκρεμεί&nbsp;παραπομπή*]

## Η συνταγή του
Τον Ιούνιο του 2003, η αντιπροσωπεία της Μπολόνια της Ιταλικής Ακαδημίας της κουζίνας, κατάθεσε στο Επιμελητήριο Εμπορίου, στην Βιομηχανία, στην Βιοτεχνία και Γεωργία της Μπολόνια την επίσημη συνταγή του τσερτοσίνο (ή *panspeziale*). Η συνταγή επεξεργάστηκε ως αποτέλεσμα ιστορικής έρευνας.

Το γλυκό παρασκευάζεται με αλεύρι, μέλι, φρούτα (κίτρο) γλάσο, αμύγδαλα, σοκολάτα φοντάν, σταφίδες, κουκουνάρι, βούτυρο, σπόρους από γλυκάνισο και κανέλα.

Ένα γλυκό παρόμοιο με το τσερτοσίνο και πάντα παράδοσιακό της Μπολόνια, είναι το πανόνε. Αυτό έχει κοινά με το τσερτοσίνο, όπως η προσεγμένη τους διακόσμηση με τα ζαχαρωμένα φρούτα, η σοκολάτα και τα αποξηραμένα φρούτα, αλλά έχει μια διαφορετική υφή: αν το τσερτοσίνο προσεγγίζει το παμπεπάτο (στρογγυλό κέικ) που είναι παραδοσιακό γλυκό της φεράρα, το πανόνε μοιάζει περισσότερο σε μια τούρτα με προζύμι.

## Παραπομπές


Κατηγορία:Γλυκά
Κατηγορία:Μπολόνια
Κατηγορία:Ιταλική κουζίνα
Ηλεκτρονικό μουσικό όργανο

[μικρογραφία|Ο [Ρόμπερτ Μουγκ, εφευρέτης του συνθεσάιζερ του Μουγκ]]
Το **ηλεκτρονικό μουσικό όργανο** είναι μουσικό όργανο που παράγει ήχο χρησιμοποιώντας ηλεκτρονικά κυκλώματα. Ένα τέτοιο όργανο ακούγεται εκπέμποντας ηλεκτρικό, ηλεκτρονικό ή ψηφιακό σήμα ήχου το οποίο τελικά συνδέεται σε έναν ενισχυτή ισχύος ο οποίος οδηγεί ένα μεγάφωνο, δημιουργώντας τον ήχο που ακούγεται από τον ερμηνευτή και τον ακροατή.

Ένα ηλεκτρονικό όργανο μπορεί να περιλαμβάνει μια διεπαφή χρήστη για τον έλεγχο του ήχου του, συχνά ρυθμίζοντας το βήμα, τη συχνότητα ή τη διάρκεια κάθε νότας. Μια κοινή διεπαφή χρήστη είναι το μουσικό πληκτρολόγιο, το οποίο λειτουργεί όμοια με το πληκτρολόγιο σε ένα ακουστικό πιάνο, εκτός από το ότι με το ηλεκτρονικό πληκτρολόγιο το πληκτρολόγιο δεν κάνει κανέναν ήχο. Ένα ηλεκτρονικό πληκτρολόγιο στέλνει ένα σήμα σε μονάδα σύνθεσης, υπολογιστή ή άλλη ηλεκτρονική ή ψηφιακή γεννήτρια ήχου, η οποία στη συνέχεια δημιουργεί έναν ήχο. Ωστόσο, είναι ολοένα και συχνότερο να διαχωρίζονται οι λειτουργίες διασύνδεσης χρήστη και δημιουργίας ήχου σε έναν ελεγκτή μουσικής (συσκευή εισόδου) και μια συσκευή σύνθεσης μουσικής αντίστοιχα, με τις δύο συσκευές να επικοινωνούν μέσω μιας γλώσσας περιγραφής μουσικής όπως η MIDI ή η Open Sound Control.

Όλα τα ηλεκτρονικά μουσικά όργανα μπορούν να θεωρηθούν ως υποσύνολο εφαρμογών επεξεργασίας ήχου. Τα απλά ηλεκτρονικά μουσικά όργανα ονομάζονται μερικές φορές ηχητικά εφέ. Το όριο μεταξύ των ηχητικών εφέ και των πραγματικών μουσικών οργάνων είναι συχνά ασαφές.

Στην δεκαετία του 2010, τα ηλεκτρονικά μουσικά όργανα χρησιμοποιούνται ευρέως στις περισσότερες μορφές μουσικής. Σε δημοφιλή στυλ μουσικής όπως η ηλεκτρονική χορευτική μουσική, σχεδόν όλοι οι ήχοι οργάνων που χρησιμοποιούνται στις ηχογραφήσεις είναι ηλεκτρονικά όργανα (π.χ. συνθέτης μπάσων, συνθεσάιζερ, τύμπανο). Η ανάπτυξη νέων ηλεκτρονικών μουσικών οργάνων, ελεγκτών και συνθεσάιζερ συνεχίζει να είναι ένα πολύ ενεργή και διεπιστημονικό πεδίο έρευνας. Υπάρχουν και εξειδικευμένα συνέδρια, όπως η Διεθνής Διάσκεψη για Νέες Διεπαφές για Μουσική Έκφραση.

Κατηγορία:Μουσικά όργανα